वोट डालने में नयापारा की महिलाएं रहीं आगे
नगर पंचायत के नयापारा और उकारी वार्ड में पार्षद पद के लिए सोमवार को शांतिपूर्वक मतदान हुअा। पांचों निर्दलीय उम्मीदवारों का भाग्य ईवीएम में कैद हो गया। जो कि 31 दिसंबर को सुबह 9 बजे खुलेगा।
दोनों वार्डों के मतदाताओं ने चुनाव में बढ़-चढ़ कर भाग लिया। वार्ड-14 नयापारा में 80 प्रतिशत और वार्ड-15 उकारी में 63 प्रतिशत वोट पड़े। ग्राम उकारी के प्राइमरी स्कूल में बनाए गए दोनों मतदान केंद्र में सुबह 8 बजे वोटिंग शुरू हुई। जो कि शाम 5 बजे तक चला। दोपहर 12 से 1 बजे के मध्य इस केंद्र में महिला मतदाताओं की भीड़ रही। बाद में इक्का-दुक्का लोग आते रहे। वार्ड-15 उकारी के केंद्र में अपेक्षाकृत भीड़ देखने को नहीं मिली। वार्ड-14 नयापारा में कुल 458 मतदाता है। 370 लोगों ने वोट डाले, जिसमें 195 महिला 175 पुरुष, वार्ड 15 उकारी में कुल 376 मतदाता है। 239 ने वोट डाले। इसमें 118 महिला व 121 पुरुष शामिल हैं। वार्ड 14 नयापारा से मतदान केंद्र की दूरी करीब 4 किलोमीटर होने की वजह से महिलाएं वोट डालने के लिए ट्रेक्टर और मिनी डोर में सवार होकर आती
हर दो घंटे में देतेे रहे रिपोर्ट
सुरक्षा के मद्देनजर पुलिस के जवान तैनात थे। थाना प्रभारी सौरभ द्विवेदी टीम के साथ पेट्राेलिंग करती रही। जोनल अधिकारी सीडी हरिशचंद्र, पीठासीन अधिकारियों से प्रत्येक 2-2 घंटे की प्रोग्रेस रिपोर्ट लेकर अधिकारियों को अवगत कराते रहे। रिटर्निंग आॅफिसर अरूण कुमार सोनकर, एआरओ राकेश शर्मा स्वंय मतदान केंद्र में मौजूद रहकर चुनाव प्रक्रिया और प्रतिशत की जानकारी लेकर चुनाव आयोग को देते रहे।
नतीजे 31 को
डौंडी। वोट डालने के लिए बूथ पर लगी महिलाओं की कतार।
hin_Deva hin_Deva hin_Deva hin_Deva hin_Deva hin_Deva hin_Deva